b'\n_START_ARTICLE_\n\xc3\x98stasiatisk kunstnernavn\n_START_PARAGRAPH_\n\xc3\x98stasiatisk kunstnernavn (kinesisk kunstnerpseudonym, forenklet kinesisk: \xe5\x8f\xb7; tradisjonell kinesisk: \xe8\x99\x9f; pinyin: H\xc3\xa0o; japansk g\xc5\x8d; koreansk ho; vietnamesisk hi\xe1\xbb\x87u) er et pseudonym, eller forfatternavn, benyttet av mange \xc3\xb8stasiatiske kunstnere. De kan somstundes endre p\xc3\xa5 kunstnernavnet sitt. Navneskikken er beslektet med, men distinkt fra det kinesiske stilnavn (zi). Bruken av slike kunstnernavn har sin opprinnelse i Kina og har spredt seg derfra, med s\xc3\xa6rlig popularitet ogs\xc3\xa5 i Japan og Korea)._NEWLINE_Noen ganger veksler kunstneren sitt kunstnerpseudonym, gjerne for \xc3\xa5 markere et nytt stadium av sin karriere eller utvikling/uttrykk. Som eksempel p\xc3\xa5 dette kan nevnes Tang Yin (fra Mingdynastiets tid), som endte opp med mer enn ti kunstnernavn. Et eksempel fra Japan er Hokusai, som i perioden fra 1798 til 1806 kom opp i seks pseudonymer._NEWLINE_Den ber\xc3\xb8mte kinesiske dikter Li Bai (Tangdynastiets tid) var den f\xc3\xb8rste som tok seg denne typen pseudonym._NEWLINE_Navnet til Nobelprisvinneren for 2012, Mo Yan, er et hao. Det egentlige navnet hans er Guan Moye.'